CELEX: 32011D0222
Language: mt
Date: 2011-04-05 00:00:00
Title: 2011/222/UE: Deċiżjoni tal-Kummissjoni tal- 5 ta’ April 2011 li tagħti d-derogi lil ċerti Stati Membri dwar it-trażmissjoni tal-istatistika skont ir-Regolament (KE) Nru 1338/2008 tal-Parlament Ewropew u tal-Kunsill dwar l-istatistika Komunitarja dwar is-saħħa pubblika u s-saħħa u s-sigurtà fuq ix-xogħol, rigward l-istatistika dwar il-kawżi tal-imwiet (notifikata bid-dokument numru C(2011) 2057)

7.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 93/26
            
         DEĊIŻJONI TAL-KUMMISSJONI
   tal-5 ta’ April 2011
   li tagħti d-derogi lil ċerti Stati Membri dwar it-trażmissjoni tal-istatistika skont ir-Regolament (KE) Nru 1338/2008 tal-Parlament Ewropew u tal-Kunsill dwar l-istatistika Komunitarja dwar is-saħħa pubblika u s-saħħa u s-sigurtà fuq ix-xogħol, rigward l-istatistika dwar il-kawżi tal-imwiet
   (notifikata bid-dokument numru C(2011) 2057)
   (Huma awtentiċi biss it-testi bil-lingwa Bulgara, Ċeka, Finlandiża, Franċiża, Ġermaniża, Olandiża u Svediża)
   (2011/222/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1338/2008 tal-Parlament Ewropew u tal-Kunsill tas-16 ta’ Diċembru 2008 dwar l-istatistika Komunitarja dwar is-saħħa pubblika u s-saħħa u s-sigurtà fuq ix-xogħol (1), u b’mod partikolari l-Artikolu 9(2) tiegħu,
   Wara li kkunsidrat it-talbiet magħmula mir-Repubblika tal-Bulgarija, mir-Repubblika Ċeka, mir-Repubblika Federali tal-Ġermanja, mir-Repubblika Franċiża, mir-Renju tal-Pajjiżi l-Baxxi u mir-Repubblika tal-Finlandja,
   Billi:
   
               (1)
            
            
               B’konformità mal-Artikolu 2 tar-Regolament (KE) Nru 1338/2008, dan japplika għall-produzzjoni tal-istatistika dwar il-kawżi tal-imwiet kif iddefinit fl-Anness III.
            
         
               (2)
            
            
               L-Artikolu 9(2) tar-Regolament (KE) Nru 1338/2008 jipprevedi, fejn jenħtieġ, għal derogi u għal perijodi ta’ tranżizzjoni għall-Istati Membri, li t-tnejn li huma għandhom ikunu msejsa fuq raġunijiet oġġettivi.
            
         
               (3)
            
            
               Mill-informazzjoni pprovduta lill-Kummissjoni, jidher li t-talbiet għad-derogi tal-Bulgarija, tar-Repubblika Ċeka, tal-Ġermanja, ta’ Franza, tal-Pajjiżi l-Baxxi u tal-Finlandja rriżultaw mill-ħtieġa ta’ emendi kbar fis-sistemi nazzjonali tal-istatistika biex jikkonformaw bis-sħiħ mar-Regolament (KE) Nru 1338/2008.
            
         
               (4)
            
            
               Għaldaqstant dawn id-derogi għandhom jingħataw lil dawk l-Istati Membri.
            
         
               (5)
            
            
               Il-miżuri previsti f’din id-Deċiżjoni huma skont l-opinjoni tal-Kumitat tas-Sistema tal-Istatistika Ewropea,
            
         ADOTTAT DIN ID-DEĊIŻJONI:
   Artikolu 1
   Id-derogi kif stabbiliti fl-Anness huma mogħtija lill-Istati Membri elenkati hemmhekk.
   Artikolu 2
   Din id-Deċiżjoni hija indirizzata lir-Repubblika tal-Bulgarija, lir-Repubblika Ċeka, lir-Repubblika Federali tal-Ġermanja, lir-Repubblika Franċiża, lir-Renju tal-Pajjiżi l-Baxxi u lir-Repubblika tal-Finlandja.
   
      Magħmul fi Brussell, il-5 ta’ April 2011.
      
         
            Għall-Kummissjoni
         
         Olli REHN
         
            Membru tal-Kummissjoni
         
      
   
   
      (1)  ĠU L 354, 31.12.2008, p. 70.
   
      ANNESS
      
         Id-derogi mir-Regolament (KE) Nru 1338/2008, kif implimentati mill-Kummissjoni, dwar l-istatistika dwar il-kawżi tal-imwiet
      
      
                  Stat Membru
               
               
                  Varjabbli
               
               
                  Tmiem tad-deroga
               
            
                  il-Bulgarija
               
               
                  Kawża bażika tal-mewt ICD (klassifika internazzjonali tal-mard) (4 figuri)
               
               
                  il-31 ta' Diċembru 2012
               
            
                  ir-Repubblika Ċeka
               
               
                  Pajjiż tal-okkorrenza
               
               
                  il-31 ta' Diċembru 2011
               
            
                  il-Ġermanja
               
               
                  Pajjiż tal-okkorrenza
               
               
                  il-31 ta' Diċembru 2013
               
            
                  Franza
               
               
                  Is-sena tal-mewt (id-data ta' meta ġrat) ta' trabi li jitwieldu mejta
               
               
                  il-31 ta' Diċembru 2012
               
            
                  il-Pajjiżi l-Baxxi
               
               
                  Pajjiż tal-okkorrenza
               
               
                  il-31 ta' Diċembru 2012
               
            
                  Pajjiż ta' residenza, għal nies mhumiex residenti li jmutu fil-Pajjiżi l-Baxxi
               
               
                  il-31 ta' Diċembru 2012
               
            
                  il-Finlandja
               
               
                  Reġjun tal-okkorrenza (NUTS 2)
               
               
                  il-31 ta' Diċembru 2013
               
            
                  Pajjiż ta' residenza/Pajjiż ta' residenza tal-omm
               
               
                  il-31 ta' Diċembru 2013